Азманите
Азма̀ните е село в Северна България, община Трявна, област Габрово.

География 
Село Азманите се намира в долината на Дряновска река . Разположено е основно между излизащия от град Трявна на юг път към село Плачковци, отклонението от него към село Енчовци, железопътната линия Горна Оряховица-Дъбово-Стара Загора/Подкова и квартал Димиев хан  на град Трявна.

Към 31 декември 1946 г. населението на колиби Азманите наброява 18 души, към 18 юли 1995 г. при придобиването статута на село – 7 души и също толкова – към 31 декември 2017 г.

Надморската височина на пътя към село Плачковци покрай село Азманите е около 485 м.

История 
От 14 юли 1995 г. дотогавашното селище колиби Азманите  придобива статута на село  на основание § 7, ал. 3 от Преходните и заключителните разпоредби на Закона за административно-териториалното устройство на Република България .

Името на колибите, впоследствие село Азманите вероятно произлиза от турската дума „Azman“ – обрасъл.

Бележки и източници 

Села в област Габрово
Населени места в община Трявна